สวัสดีค่ะ ดิฉันมีอาการตกขาวรุนแรง เป็นก้อนเหมือนแป้งเปียก มีกลิ่น แสบเวลามีเพศสัมพันธ์ แล้วดิฉันเคยใช้นิ้วล่วงเพื่อนำเศษตกขาวออกมาดู ดิฉันรู้สึกได้ว่าผิวภายในช่องคลอดเหมือนมีแผล อาการเป็นแบบเริ้อรัง กินยาไม่หาย ประมาณ 1 ปีแล้วค่ะ
สวัสดีค่ะ อาการตกขาวหากมีปริมาณมาก เป็นก้อนหนา มีกลิ่นเหม็น แสบเวลามีเพศสัมพันธ์ ถือเป็นตกขาวที่ผิดปกติ โดยอาจเกิดได้จากหลายสาเหตุ เช่น ช่องคลอดอักเสบจากเชื้อแบคทีเรีย การติดเชื้อราในช่องคลอด ติดเชื้อปรสิตในช่องคลอด ติดเชื้อหนองใน มีมดลูกอักเสบ เป็นต้น โดยอาจมีการติดเชื้อมากกว่า 1 อย่างก็ได้ หากเป็นมานาน และทานยารักษาเองแล้วไม่หาย แนะนำควรไปพบสูติ-นรีแพทย์ เพื่อทำการตรวจภายในหาสาเหตุและรับการรักษาที่ตรงกับโรคค่ะภายในช่องคลอดนั้น ผิวจะมีความขรุขระ มีความเรียบไม่สม่ำเสมอได้ ซึ่งถือเป็นลักษณะปกติ การคลำเข้าไปจึงอาจรู้สึกเหมือมีก้อนหรือแผลได้ดังกล่าว